b"\n_START_ARTICLE_\nJohn Street (snooker)\n_START_SECTION_\nKariera\n_START_PARAGRAPH_\nStreet je od 70. let pa vse do upokojitve sodil na vseh pomembnej\xc5\xa1ih, po televiziji prena\xc5\xa1anih turnirjih. Zadnji dvoboj, ki ga je sodil, je bil finalni dvoboj nejakostnega povabilnega turnirja Masters leta 1997 med Stevom Davisom in Ronniejem O'Sullivanom. Dvoboj je pripadel Davisu z 10-8, \xc4\x8deprav je O'Sullivan \xc5\xbee vodil z 8-4. Dvoboj se je zapisal v zgodovino \xc5\xa1porta, saj je med dvobojem na igri\xc5\xa1\xc4\x8de pritekel ekshibicionist in odtekel krog okoli mize. Street je bil med dogodkom brez besed._NEWLINE_Sodil je pet finalnih dvobojev Svetovnega prvenstva med letoma 1980 in 1995.  Eden od teh petih finalnih dvobojev je bil tudi znameniti dvoboj med Jimmyjem Whitom in Stephenom Hendryjem iz leta 1992. Tedaj je White \xc5\xbee vodil s 14-8, a nato dopustil Hendryju, da je dobil 10 zaporednih framov in slavil z izidom 18-14._NEWLINE_Street je na prvenstvu leta 1992 sodil tudi dvoboj, med katerim se je zgodil drugi niz 147 to\xc4\x8dk v zgodovini prvenstva. Uprizoril ga je Jimmy White v dvoboju prvega kroga proti Tonyju Dragu. White je s tem postal drugi igralec v zgodovini prvenstva, ki mu je uspel popolni niz. Prvi je postal leta 1983, devet let prej, Kanad\xc4\x8dan Cliff Thorburn._NEWLINE_Street je bil avtor \xc5\xa1tevilnih knjig o pravilih snookerja. Njegovo zadnje prebivali\xc5\xa1\xc4\x8de je bil Exeter."